cyanic-selkie/wikianc huggingface dataset:
Avropa-Asiya sərhəddi
thumb|Avropa-Asiya sərhəddinin müxtəlif versiyalarıAvropa-Asiya sərhəddi — Dünyanın hissələri olan Avropa və Asiya arasındakı sərhəd çox vaxt Ural dağlarının şərq ətəyi və Muğalcar, Emba çayı, Xəzər dənizinin şimal sahili, Kumo-Manıç çökəkliyi və Kerç boğazı olaraq götürülür. Rusiya ərazisində sərhədin ümumi uzunluğu 5524 km-dir (bunun 2000 km Ural silsiləsi boyunca, 990 km Xəzər dənizi boyunca yerləşir.).
Bəzi mənbələrdə Avropa sərhədinin tərifinin fərqli bir versiyası var: Ural silsiləsi, Ural çayı və Qafqaz silsiləsinin suayrıcısı.
Rəşad Zeyniyev
Ailəsi
Subay idi.
Avropa-Asiya sərhəddi
Avropanın ayrılması özü məntiqin və coğrafi şərtliliyin deyil, tarixin nəticəsidir.
Rəşad Zeyniyev
Hərbi xidməti
2019-cu ilin oktyabr ayında Cəlilabad rayon hərbi komissarlığından hərbi xidmətə yollanıb. 28 sentyabr 2020-ci il tarixindən etibarən İkinci Qarabağ müharibəsində iştirak edib. Füzuli rayonu və Şuşa şəhəri uğrunda gedən döyüşlərdə böyük şücayət göstərib. 8 noyabr tarixində, Şuşa istiqamətində döyüş zamanı, 2 metrliyində partlayan mərmi Rəşadın həyatına son qoyub. Doğulub boya-başa çatdığı Cəlilabad torpağında dəfn olunub.
Avropa-Asiya sərhəddi
Tarix
Eramızdan əvvəl VI əsrdən etibarən Avropa və Asiyanın sərhəddi indiyə qədər qərbdən şərqə doğru əhəmiyyətli bir hərəkətlilik yaşamışdır. Qədim yunanlar bunu Aralıq dənizinin orta hissəsinə qədər uzatmışdılar. Daha sonra e.ə. 524–457-ci illərdə Kerç boğazı və Don çayı sərhəd sayılmağa başlanılır. Ptolemeyin böyük elmi nüfuzu bu fikrin möhkəm qurulmasının və XVIII əsrə qədər dəyişməməsinin səbəbi idi.
1730-cu ildə İsveç alimi Filipp İohann fon Stralenberq dünya elmi ədəbiyyatında Avropa ilə Asiya arasında sərhəd çəkmək fikrini ilk dəfə əsaslandırır. Daha sonra 1736-cı ildə Vasili Tatişev bu fikri Stralenberqa təklif etdiyini iddia edir. Tatişev bu sərhədin Yaqorski Şar boğazından Ural silsiləsi, Ural çayı, Orsk və Orenburq kimi şəhərləri (indiki sərhədləri daxilində), Xəzər dənizi ilə Kuma çayına, Qafqaz, Azov və Qara dənizlərdən keçərək çəkdiyini əsaslandırır.
Bu fikir müasirləri və davamçıları tərəfindən dərhal tanınmır. Məsələn: Mixail Lomonosov Yer kürəsinin qatlarında (1757–1759) adlı traktatında Don, Volqa və Peçora boyunca Avropa ilə Asiya arasında bir xətt çəkir, lakin tezliklə Tatişevi izləyən tədqiqatları Ural silsiləsini Avropa ilə Asiya arasındakı təbii sərhəd kimi tanımağa başlayır.
Rus Coğrafiya Cəmiyyətinin Qazaxıstandakı ekspedisiyası
2010-cu ilin aprel-may aylarında Rusiya Coğrafiya Cəmiyyəti Avropa ilə Asiya arasındakı sərhədin Qazaxıstan ərazisindən keçməsinə dair ümumi qəbul edilmiş fikirləri yenidən nəzərdən keçirmək məqsədi ilə Qazaxıstana bir ekspedisiya təşkil etdilər. Ekspedisiya üzvləri Zlatoustun cənubundakı Ural silsiləsinin oxunu itirərək bir neçə paralel dağlıq hissəyə ayrıldığını və daha da cənubda dağların tədricən yox olduğunu, ənənəvi olaraq Avropa sərhədlərini çəkmək üçün istinad nöqtəsi rolunu oynayan Ural silsiləsi olduğunu təsdiqlədilər. Ekspedisiya üzvlərinin fikrincə, Ural və Emba çayları da ağlabatan sərhədlər deyildir. Çünki hər iki sahilindəki ərazinin təbiəti oxşardır. Ekspedisiya üzvləri, ilkin nəticəyə gəldilər ki, onlar üçün ən ağlabatan Şərqi Avropa düzənliyinin cənub-şərq ucu olan Xəzər ovalığının şərq kənarı boyunca Avropa ilə Asiya arasında sərhəd çəkməkdir.
İndiyə qədər bu ekspedisiyada iştirak edən rus və qazax alimlərinin rəyi Beynəlxalq Coğrafiya İttifaqı tərəfindən nəzərə alınmamışdır.
Partene (rayon)
Partene  — Fransanın Puatu-Şaranta regionun rayonlarından biri. Departamenti — Dö-Sevr. Suprefektura — Partene. Rayon əhalisi 2006-cı ildə 63 230 nəfər təşkil edirdi. Əhalinin sıxlığı —  40 nəf / km². Rayon ərazisi — 1585 km².
Zaysan gölü
Zaysan gölü (Зайсан, həmcinin Jaysan ) — Qazaxıstannın şərqində yürləşən göl. Müxtəlif silsilələrin əhatəsində qərarlaşır. Şimal-şərqdən Altay dağları, şimalqərbdən Kalbinski silsiləsi, cənubdan Tarbaqaray dağları ilə əhatələnmişdir. Gölün şərqi sahili ilə Çin sərhədi arasında 60 km nəsafə vardır. Çin ərazisindən göl istiqamətiə axaraq ona tökülən çayın adı Qara irtışdır. Göl dəniz səviyyəsindən 420 metr yüksəklikdə qərarlaşır. Onun uzunluğu 105 km, eni isə 22–48 km arasında dəyişir. Maksimal dərinliyi 15 metr təşkil edir. Orta dərinliyi 4–6 metr arasında dəyişir. Zaysan gölü 47°60' və 48°30' ş. e. və 83° və 85° ş. u. arasında qərarlaşır. Gölün sahəsi 1810 km²-dir. Gölün suyu şirindir
Tarixi və təsviri
thumb|300 px|thumb|Zaysanda qürub Gölün sahəsi indikindən daha böyük olmuşdur. Üstəlik dərinlik və uzunluq baxımındanda indikindən üstülüyə malik idi. Gölün sahillərində hətta aralıda bunun islərini açıq-adın müşahidə etmək mümkündür. Gölün suyu şirin olması ilə yamaşı yumşaq və təmiz sudur. İçməli su kimi istifadəsində bir maneə yoxdur. Göl qış ayları donmaya məruz qalır. Əsasən noyabr ayında donur və aprel ayının sonları buzdan azad olur. Gölün dibi lillidir. Bəzi hissələr qumsaldır. Kiçik bir hissəai isə gillidir. Sahilləri dayazdır. Böyük hissəsi qamışla örtülüdür. Qamışlar hətta sahildən olduqca aralı sahələrə belə yayılmışdır. Bircə Baklanyaq və Barxos burunlarında yerləşın sahillər təmizdir. Bəzi hissələrdə dağları çıxıntıları göl sahilində burun əmələ gətirir. Bunlar arasında Verşinin, Qolodaevski, Topolevı, Pesçanı, Qolıy burunlarıdır. Gölün daxili hissəsində ada yoxdur, Ancaq Qara İrtışın gölə töküldüyü hissədə iki kiçik ada mövcuddur. Saysan gölünə şərqdən — Qara İrtış, Kedırlık, qərbdən — Kokpektinka, Buqaz çayı və Bazar, şimalda — Çerqa, Arasan, Ters-Arlık və s. tökülür. Göl özünün zəngin balıq ehtiyatları ilə tanınır. Burada Adi sudak, Esox lucius, Lota lota, Leuciscus idus və Carassius kimi balıqlar yaşayır. 24 noyabr 1798-ci il qərarı ilə İrtış çayında balıq tutmaq Sibir kazak qüvvələrinə həvalə edilir. Bu qərar kazakların Zaysan gölündə ov etmələrinə şərait yaradırdı, Ancaq göl gələ Sin imoeriyasının tərkibi sayılırdı. Artıq 1825 ildə kazaklar Sin imperiyasından icazə almaqla Qara İrtışın mənbəyinə qədər olan əraxilərdən balıq tuturdular. thumb|300 px|thumb|Saysanın sahili Buxtarmin SES tikintisinə qədər gölün sahəsi 1800 km², uzunluğu 111 km, eni 30 km, orta dərinliyi 4–6 metr təşkil edirdi. Bu su anbarınln tikintisindən sonra gölün səviyyəsi 7 metr qalxmışdır. Buxtarmin su anbarınln sahəsi 5,5 min km² təşkil edir.
Çirkin Kral bağışlamaz (film, 1967)
Çirkin Kral bağışlamaz filmi rejissor və ssenarist Yılmaz Güney tərəfindən 1967-ci ildə ekranlaşdırılmışdır. Dram, cinayət, bədii janrda olan film "İrfanfilm" kinostudiyasında istehsal edilmişdir. Əsas rolları Yılmaz Güney, Nəbahat Çehrə, İldırım Gəncər, Ənis Fosforoğlu, Nuran Ağsoy, Tuncər Nəcmioğlu ifa edirlər. .
Məzmun
Mustafa İşıq fabrikdə işləyir. Fabrikin müdiri fabrikdə 2 nəfəri öldürüb, günahı Mustafanın üzərinə atır. Mustafa edamla mühakirə olunur. Çarəsiz Mustafa bacısını çağırıb, onun illər əvvəl Yusif Dağçı adında bir düşməni olduğunu, hətta Mustafanı öldürmək istəyəndə silahı cibinə qoyub: "Səni ölümdən ən çox qorxduğun an öldürəcəyəm" deyir. Mustafa bacısına bu sözləri deyir və ardınca deyir ki, çağır onu məni o gəlib öldürsün. Bacısı Yusifi çağırır. Yusif silahından güllə çıxarıb ona göstərir, deyir ki, bu sənin gülləndir...
Rollarda
Yılmaz Güney — Yusif Dağçı Nəbahat Çehrə — Ayşə İldırım Gəncər — İldırım Nuran Ağsoy — İldırımın sevgilisi Tuncər Nəcmioğlu — Mustafa İşıq Ənis Fosforoğlu — Ərdoğan
Həmçinin bax
Türk kinosu 1967-ci ilin filmləri Türkiyə filmlərinin siyahısı
Nizami Osmanov
Nizami Elşad oğlu Osmanov (29 mart 2002; Şahsevən, Kürdəmir rayonu, Azərbaycan — 13 oktyabr 2020; Suqovuşan, Tərtər rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Nizami Osmanov 29 mart 2002-ci ildə Kürdəmir rayonunun Şahsevən kəndində anadan olmuşdur. Subay idi.
Hərbi xidməti
Nizami Osmanov 2020-ci il aprelin 1-də Azərbaycan Silahlı Qüvvələrinin sıralarında müddətli həqiqi hərbi xidmətə çağırılmışdır. Əvvəlcə, Goranboy rayonunun Ballıqaya kəndində, sonra Mingəçevir şəhərində yerləşən "N" saylı hərbi hissədə xidmət etmişdir.
Azərbaycan Ordusunun əsgəri olan Nizami Osmanov 2020-ci il sentyabrın 27-dən Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsində iştirak etmişdir. Suqovuşanın azad olunması uğrunda gedən döyüşlərdə vuruşmuşdur. Rabitəçi kimi qarşı tərəfin texnikalarını məhv etmişdir. Nizami Osmanov minaatandan açılan atəş nəticəsində ağır yaralanmış, 13 oktyabr 2020-ci ildə Tərtər rayonunun Suqovuşan kəndi istiqamətində döyüş tapşırığının yerinə yetirilməsi zamanı həlak olmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Nizami Osmanov ölümündən sonra "Vətən uğrunda" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Nizami Osmanov ölümündən sonra "Suqovuşanın azad olunmasına görə" medalı ilə təltif edildi.
İstinadlar
<references group="" responsive="1">
Sofena
Tarixi
E.ə. 94-cü ildə Sofenanı II Tiqran Böyük Ermənistana birləşdirmişdir. Vilayətin sahəsi 18890 km2 idi. Arşakuni hakimiyyəti dövründə Sofena kral domeninin bir hissəsi idi, burada yerləşən Bnabel qalasında padşahların xəzinələri saxlanılırdı. Roma imperiyası ilə Sasanilər dövləti arasında 387-ci ildə imzalanan müqaviləsiyə əsasən Ermənistanın bölünməsindən sonra Sofena Roma imperiyasında qalmışdır. Bu vilayət sonradan Bizans imperiyasının tərkibinə keçmişdir.
Qurudərə (Germi)
Qurudərə — İranın Ərdəbil ostanının Germi şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 65 nəfər yaşayır (16 ailə).
Tranquility Base Hotel & Casino
Tranquility Base Hotel & Casino — İngilis rok qrupu Arctic Monkeys-in 11 may 2018-ci ildə Domino şirkəti tərəfindən buraxılan altıncı studiya albomu. Qrupun solisti Aleks Törner tərəfindən 2016-cı ildə Los-Ancelesdə yerləşən evində Steinway Vertegrand pianosunda yazılmışdır. Albom Los-Anceles, Paris və London kimi şəhərlərdə, Arctic Monkeys-in tez-tez əməkdaşı olan Ceyms Ford, Tom Rouli, Loren Hamfri, Ceyms Rayton, Zak Daues, Tayler Parkford və Kem Eyveri kimi musiqiçilərin köməyi nəticəsində ərsəyə gəlib. Törner karton kağızdan istifadə edərək albomun üz qabığını özü dizayn edib. Albomun adı 1969-cu ildə Apollo 11-in Aya eniş yeri olan Tranquility Base-dən gəlir.
Tranquility Base Hotel & Casino qrupun gitara ilə dolu olan əvvəlki işindən xeyli fərqlidir və beynəlxalq səviyyədə uğur qazanan AM (2013) ilə müqayisədə daha zəifdir. Psixodelik pop, launj pop, speys pop və qlem-rok, eləcə də caz elementlərini təcəssüm etdirən zəngin səsə malikdir. Həmçinin albomda 1960-cı illərin soul, proqressiv rok, fank, fransız pop və film saundtreklərinin təsirini görmək olur. İnstrumental olaraq orqanlar, pianolar və dolceola daxil olmaqla, vintaj sintezatorları və klaviaturaları özündə birləşdirir. Qrup tərəfindən adətən istifadə olunan elektrik və akustik gitaralara, eləcə də fırlanan timpani və vibrafonlar da daxil olmaqla müxtəlif zərb alətlərinə əlavə olaraq, bariton və dövrəli polad gitaralar qrup tərəfindən çoxsaylı treklərdə təqdim olunur. Mahnıların sözləri əsasən elmi fantastika və film, konsumerizm, siyasət, din və texnologiya haqqındadır. Aydakı dəbdəbəli kurort haqqında müxtəlif personajların, məsələn, "Star Treatment" mahnısında müğənninin və ya başlıq trekindəki otelin resepsiyonistinin nöqteyi-nəzərindən danışılır.
Tranquility Base Hotel & Casino musiqi tənqidçiləri tərəfindən müsbət rəylər qazandı və Q jurnalı tərəfindən 2018-ci ilin ən yaxşı albomu seçildi. 2018 Merkuri Mükafatına və Ən Yaxşı Alternativ Musiqi Albomuna görə "Qremmi" mükafatına namizəd oldu. "Four Out of Five" sinqlı Ən Yaxşı Rok Performansına namizədlik əldə etdi. Bu, qrupun Birləşmiş Krallıqda ardıcıl altıncı bir nömrəli debütüdür, 25 ildə ölkənin ən çox satılan vinil səsyazması və qrupun ABŞ-da üçüncü ən yaxşı albomu oldu. Avstraliya, Belçika, Hollandiya, Fransa, Yunanıstan, Portuqaliya, Şotlandiya və İsveçrə albom hit paradlarında birinci yerdə yekunlaşıb. Buraxıldıqdan sonra albom "Four Out of Five" və "Tranquility Base Hotel & Casino" sinqlları, eləcə də qlobal tur və çoxsaylı televiziya çıxışları ilə təşviq edildi.
Arxa plan
Qrupun beşinci studiya albomu AM 2013-cü ilin sentyabrında müsbət rəylər qazandı və qrupa dünya miqyasında yeni kommersiya uğurları gətirdi. 2016-cı ilin aprelində Aleks Törnerin psixodelik pop yan layihəsi olan The Last Shadow Puppets-in ikinci studiya albomu "Everything You've Come to Expect" buraxıldı. Bir il sonra Törner Ceyms Fordla birlikdə Aleksandra Saviorun debüt albomu "Belladonna of Sadness"-in prodüserliyini etdi. Bu, Törnerin prodüserlikdə ilk addımı idi, ikisi Tranquility Base Hotel & Casino üzərində işləməyə davam etdi.
AM-in beynəlxalq uğurundan sonra Törner yazıçı blokundan əziyyət çəkdi və yeni albom üçün istiqamət tapmaqda çətinlik çəkdi. Everything You've Come to Expect-dən olan "Sweet Dreams, TN" mahnısını yazdıqdan sonra, dostunun "bir daha belə etmə" təklifi ilə sevgi mahnıları yazmağa marağını itirdi. 2016-cı ilin əvvəlində, Federiko Fellininin 1963-cü ildə çəkdiyi "Səkkiz yarım" filminə baxan Törner, yazıçı bloku, uşaqlıq xatirələri və elmi fantastika janrının təsvirindən ilham aldı. Steinway Vertegrand-da albom üçün mahnılar yazmağa başladı, pianonu Arctic Monkeys-in meneceri Yan Makendrüdən 30-cu ad günü hədiyyəsi olaraq almışdı. Demoları Los-Ancelesdəki evinin "Lunar Surface" adlı boş otağında yazıb qeyd etdi. Proses zamanı Törner səkkiz yaşında atasından aldığı fortepiano dərslərini xatırlayaraq, "heç vaxt atasının təsirinin bu rekorddakı qədər onun bəstələrinə yol tapacağını düşünmədiyini" şərh etdi. Hazır alboma daxil edilmiş vokal çəkilişlərinin çoxu Törnerin TASCAM 388 8-trek səsyazma maşınındakı ev demolarından qaynaqlanır. Gitaraçı Ceymi Kuk 2017-ci ilin fevralında Törner ona demoları ifa edərkən "Aleksin getdiyi istiqamətə heyran olduğunu" şərh etdi. Əvvəlcə mahnıları necə yazacaqlarından əmin olmayan ikisi Törnerlə solo albom buraxmağı müzakirə etdilər, lakin sonda bu fikrə qarşı qərar verdilər. Nik O'Melli "Star Treatment"in demolarını hazırlamağı qəbul etdikdən sonra Kuk ilə gitara ideyalarını yazmağa başladı.
2017-ci ilin sentyabrında Arctic Monkeys Hollivuddakı Vox Studios və Parisdəki La Frette-də material yazmağa başladı. Tez-tez əməkdaşlıq edən Ceyms Ford, Törner ilə birlikdə albomun prodüserliyini etdi. Bu seanslara O'Melli və təbilçi Mett Helders qoşulmaqla piano və gitara hissələri bir-birinə qarışmağa başladı. Helders qeyd etdi ki, səsyazma zamanı əvvəlki rekordlara nisbətən daha təmkinlə ifa edib və qeyd edib ki, "bu sadəcə mahnıdır". Sonrakı səsyazma sessiyaları Londonda Ford ilə baş tutdu. Qrup çoxlu qonaq musiqiçilər ilə birlikdə idi. Ford və gitaraçı Tom Rouli (2013-cü ildən qrupun qastrol üzvü kimi fəaliyyət göstərir), bir neçə trekdə iştirak etmişdir. Guards-dan nağara ifaçısı Loren Hamfri, klaviatura ifaçısı Ceyms Rayton və pianoçu Cozefin Stivenson "Four Out of Five ", "Science Fiction" və "The Ultracheese" mahnılarına töhfə verib. Mini Mansions-dan Zak Daues, Tayler Parkford və Wires on Fire-dan Evan Vayss "American Sports" və "The World's First Ever Monster Truck Front Flip" mahnılarında performanslarını sərgilədilər. Bundan əlavə, Tame Impala-dan Kem Eyveri "She Looks Like Fun" mahnısına dəstək vokalı verdi. Musiqiçilər bir otaqda birlikdə işlədilər, The Beach Boys-un "Pet Sounds" (1966), eləcə də Fil Spektorun "Wall of Sound" istehsal üslubundan ilhamlandılar. Parkford albomun buraxılmasından sonra qrupa qastrol üzvü kimi qatıldı, Eyveri bəzi şoularda açılış və qonaq musiqiçi kimi Tranquility Base Hotel & Casino Turu-na qatıldı.
Kompozisiya
Tranquility Base Hotel & Casino, Törnerin öz kompozisiyasında gitara əvəzində pianodan istifadə etməsinin nəticəsində əmələ gəlib. Albom psixedelik pop,  launj pop,  speys pop və qlem-rok kimi xarakterizə edilmişdir. Alboma daha sonra caz,  soul, proqressiv rok, fank, fransız pop həmçimin 1960-cı illərin film saundtreklərinin təsiri olub. Melodik mahnılar qeyri-ənənəvi akkord irəliləyişlərinə malikdir və çox vaxt ənənəvi "qafiyə" və "nəqərat" strukturundan imtina edir. İnstrumental olaraq kosmos dövrü popunu xatırladan vintaj sintezatorları və klaviaturaları özündə birləşdirir. Albomda istifadə edilən klaviaturalar, orqanlar, pianolar, dolceola, həmçinin orkestron, Farfisa və RMI Rocksichord daxildir. Çoxsaylı treklərdə qrup tərəfindən adətən istifadə olunan elektrik və akustik gitaralara əlavə olaraq bariton və dövrəli polad gitaralar, həmçinin fırlanan timpani və vibrafonlar da daxil olmaqla müxtəlif zərb alətləri var.
Albom Devid Boui,  Serj Gensbur,    Leonard Koen,  Nik Keyv, Carvis Kokerin   əsərləri ilə eləcə də Riçard Houli  və Father John Misty,   eləcə də The Beach Boys-un "Pet Sounds" (1966) ilə müqayisə edilmişdir. Törner Gensburun "Histoire de Melody Nelson" (1971), Koenin "Death of a Ladies' Man" (1977), Dionun "Born to Be with You" (1975) və Fransua de Rubanın "Samuray" (1967) üçün yazdığı film mahnısından ilhamlandığını istinad etdi. Albomun təbil və bas sətirlərində Histoire de Melody Nelson-u, xüsusi ilə də vokal harmoniyalarında rekorda yayılan Pet Sounds təsirini görmək olur.
Mahnı sözləri və mövzular
Tranquility Base Hotel & Casino 1969-cu ildə Aya eniş yeri olan Tranquility Base-dəki lüks oteli təsvir edən konseptual albomdur.
Üzqabığı və adı
Albomun adı, insanların aya ilk ayağını basdığı ərazi olan "Tranquility Base"-ə istinad edir. Törner layihənin demolarını yazdığı və qeyd etdiyi boş otağa "Lunar Surface" adını verdi.
Albomun buraxılışı
2017-ci ilin sentyabrında basçı Nik O'Melli, qrupun 2013-cü ilin AM-in davamını yazmağa başladığını deyərək, 2018-ci ildə yeni albom çıxmasaydı, onların "problemləri" olacağını bildirdi. Tranquility Base Hotel & Casino-nun buraxılışı ilk dəfə 5 aprel 2018-ci ildə Ben Çappellin çəkdiyi qısa video vasitəsilə elan edildi. Videoda albomun rəsm əsərində əks olunan fırlanan model təsvir edilib və yeni musiqi parçaları daxil edilib. Qrup albomun buraxıldığı həftəsonu öz doğma Şeffild, Nyu-York, Paris, Berlində reklam dükanlarında sərgilədi. Sidneydəki pop-up məkanında qrup tərəfindən idarə olunan mini film festivalı da var idi.
Sinqllar və videolar
Albomdan əvvəl heç bir sinql buraxılmadı, Tranquility Base Hotel & Casino Turunun ilk hissəsində bir çox trek ilk dəfə ifa olunmuşdu. Albomun buraxılışından iki gün sonra Ben Çappell və Aaron Brounun rejissorluğu ilə müşayiət olunan musiqi videosu ilə yanaşı, "Four Out of Five" ilk sinql kimi buraxıldı. Video Törnerin "Parıltı" filmini xatırladan zərif bir evdə və "Qurulan portağal" distopiyasını xatırladan yeraltı qatar stansiyasında gəzdiyini təsvir edən Stenli Kubrikin əsərlərinə oxşadıldı. Sinql Birləşmiş Krallıq sinqllar hit paradında 18-ci yerə yüksəldi.
İyul ayında qrup albomun "Tranquility Base Hotel & Casino" adlı treki üçün musiqi videosu yayımladı. "Four Out of Five" Kubrikdən ilhamlanıb, sürreal elmi fantastika üslubunu əks etdirir və Törnerin oteli kəşf etməsi əks olunur. Videonun buraxılışı ilə yanaşı, trek albomun ikinci sinqlı kimi buraxılacağı elan edildi. 30 noyabrda qrup sinqlin 7 düymlük versiyasını və əvvəllər buraxılmamış B tərəfi "Anyways" ilə birlikdə yayımladı.
Payam Qobadi
Payam Qobadi (17 may 1989, Tehran, İran) — Azərbaycanı təmsil edən taekvondoçu.
Tranquility Base Hotel & Casino
Tur
2018-ci ilin yanvarında qrup, may ayında başlayıb oktyabrda Voodoo Experience-də başa çatacaq Şimali Amerika və Avropa turu olacağını elan etdi. Oktyabr ayında onlar Avstraliya və Yeni Zelandiya, eləcə də Latın Amerikasında tarixlər əlavə edilməklə, turu 2019-cu ilin aprel ayına qədər uzatdılar. "American Sports", "Four Out of Five", "One Point Perspective" və "She Looks Like Fun" mahnıları mayın 2-də San Dieqoda canlı debüt etdi. Bu tur Arctic Monkeys-in 2014-cü ildən bəri olan ilk çıxışı idi. Tur üçün qrupa uzun müddətdir qastrol üzvləri Tom Rouli və Deyvi Latter qoşuldu. Tayler Parkford və Kem Eyveri də köməkçi rol oynadı. Qrup canlı şousunu albomun materialının üslub fərqlərinə daha yaxşı uyğunlaşdırmaq üçün uyğunlaşdırdı, yeni şoular "mütərəqqi" olaraq xarakterizə edildi. Törnerin iştirakının qrupun əvvəlki turlarına nisbətən daha "oynaq" olduğu da qeyd edildi, bu da onun gitara istifadəsinin azalması ilə əlaqələndirildi,  "lounj kərtənkələsi" personajlarını təcəssüm etdirirdi.
Payam Qobadi
Həyatı
Payam Qobadi 1989-cu il mayın 17-də İranın Tehran şəhərində anadan olub.
Tranquility Base Hotel & Casino
Tur
Qrup 2018-ci ilin oktyabrında YouTube kanallarında 11 dəqiqəlik "Warp Speed ​​Chic" sənədli filmini buraxdı. Filmin rejissoru Çappell idi və turun Fransa mərhələsinin görüntüləri, 2017-ci ilin sentyabrında albomu yazan qrupun görüntüləri ilə kəsişdi. 2019-cu ilin iyun ayında onlar yenidən Çappell tərəfindən idarə olunan turun yekun Meksika mərhələsini əks etdirən başqa bir qısametrajlı sənədli filmi buraxdılar.
Payam Qobadi
Karyerası
Payam Qobadi 2016-cı ildə Montrö şəhərində (İsveçrə) baş tutan Avropa Çempionatının bürünc medalına sahib oldu.
Tranquility Base Hotel & Casino
Digər tamaşalar
Qrup albomun tanıtımı üçün bir sıra televiziya tamaşaları ilə çıxış etdi, Cimmi Fallonun aparıcısı olduğu The Tonight Show, James Corden ilə Late Şou da daxil olmaqla, gecə saatlarında tok-şoularda çıxış etdilər. İyun ayında onlar BBC-də Maida Vale Studios-da canlı çıxış etdilər və onların performansları BBC-də xüsusi olaraq canlı yayımlandı. Onların siyahısı Tranquility Base Hotel & Casino mahnılarından, eləcə də əvvəlki mahnılardan ibarət idi. Sentyabr ayında qrup Nyu-Yorkdakı Electric Lady Studios-da canlı lentə alınan Spotify Singles seriyasının bir hissəsi kimi "Four Out of Five" mahnısının canlı ifasını və Stiven Fretvelin adı açıqlanmayan mahnısının coverını buraxdı. 2019-cu ilin yanvarında qrup Amerikanın Austin City Limits musiqi proqramında debüt çıxışını etdi.
Treklər
Bütün mahnılar Aleks Törner tərəfindən yazılmışdır.
Ucar Zeynalov
Zeynalov Ucar Fidayıl oğlu — Qarabağ müharibəsi şəhidi. thumb|300px|[[Həsənriz (Aterk) uğrunda 40 Şəhid. İkinci ad Yusif Qasımov, Sərvan Ağayev]]
Həyatı
1973-cü ildə Göygöl ( Xanlar ) rayon Pənahlılar kəndində anadan olub. 1992-ci ildə 5477 saylı hərbi hissəyə həqiqi xidmətə çağrılıb. 19 iyul 1992-ci ildə Kəlbəcər rayonunun Artek və ya Umudlu kəndləri ətrafında itkin düşmüşdür.
NGC 2270
NGC 2270, Yeni Baş Kataloqda qeydə alınmış açıq ulduz topasıdır. Göy üzündə Təkbuynuz bürcü istiqamətində yerləşir. OCL tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
İsa Qasımov
İsa Qasımov — Azərbaycan alimi, UNESCO-nun Azərbaycandakı "İKT əsaslı yanaşmalar vasitəsilə müəllimlərin peşəkar inkişafının gücləndirilməsi" kafedrasının rəhbəri və professoru. Azərbaycanda daha çox universitet-sənaye əməkdaşlığı, texnoparkların (biznes inkubatorların) qurulması, sahibkarlıq, o cümlədən startapların və biznes təşəbbüskarlığının inkişafı və texnologiyaların transferi və elmin kommersiyalaşdırılması üzrə fəaliyyəti ilə tanınır. 5 dərs proqramı, 60-a yaxın elmi əsərin müəllifidir.
Qurtluqışlaq (Germi)
Qurtluqışlaq — İranın Ərdəbil ostanının Germi şəhristanı ərazisinə daxil olan kənd.
İsa Qasımov
Həyatı
Qasımov İsa Hüseyn oğlu 15 noyabr 1975 tarixində Qəbələ rayonunun Yemişanlı kəndində anadan olmuşdur. 1983–1993 illərdə Yemişənli kənd orta məktəbində təhsil almışdır. 1993-cü ildə Bakı Dövlət Universitetinə daxil olmuş, coğrafiya fakültəsinin iqtisadi və sosial coğrafiya kafedrasında bakalavr üzrə təhsil almışdır. 1997-ci ildə bakalavr üzrə təhsilini bitirdikdən sonra təhsilinə həmin universitetdə magistr dərəcəsi üzrə davam etmiş və 1999-cu ildə fərqlənmə diplomu ilə bitirmişdir. 1999–2002 AMEA Həsən Əliyev adına Coğrafiya İnstitutunun İqtisadi və sosial coğrafiya şöbəsində doktorantura üzrə təhsil almış və akademik B. Ə. Budaqovun elmi rəhbərliyi ilə "Şəki-Zaqatala iqtisadi rayonunun təbii sərvətlərinin iqtisadi-coğrafi qiymətləndirilməsi" mövzusunda işlədiyi dissertasiya işini 2005-ci il yanvarın 26-da müdafiə edərək coğrafiya elmləri namizədi alimlik dərəcəsi almışdır. 12 aprel 2014-cü ildə Azərbaycan Respublikasının Prezidenti yanında Ali Attestasiya Komissiyasının qərarı ilə iqtisadi coğrafiya ixtisası üzrə dosent elmi adı verilmişdir. Hazırda İqtisadi İslahatlar və Elmi-Tədqiqat İnstitutunda "Texnoloji innovasiyalar iqtisadiyyatı" ixtisası üzrə "Azərbaycanda regional sahibkarlığın inkişafı üçün innovasiyaların stimullaşdırılması və texnoparkların yaradılması mexanizmlərinin işlənməsi" mövzusunda elmlər doktorluğu işi üzrə çalışır.
Qurtluqışlaq (Germi)
Əhalisi
Kənddə 2006-cı il siyahıya alınmaya görə 41 nəfər yaşayır (7 ailə).
İsa Qasımov
Həyatı
O "İdeyadan Bizensə İnnovasiya və Akselerasiya iX Proqramı" (Stanford Universiteti Peşəkar İnkişaf Mərkəzi və Qlobal İnnovasiya Katalizatoru, 22 yanvar-18 mart 2020); "Yüksək səviyyəli elm-texnologiya-innovasiya siyasəti və strateji inkişafı" (STEPI, Koreya Respublikası, 11 – 30 oktyabr 2018.); "Silikon Vadisinə keçid" (ABŞ, San-Fransisko, 21 – 25 avqust 2017), "İnnovasiya və sahibkarlığının biznes inkubatorlarda inkişafı" (EDI, Hindistan, 04 yanvar-12 fevral 2016); "Ali təhsil və gələcək karyera proqramı" (ABŞ, 28 yanvar – 18 fevral 2012-ci il) və digər çoxsaylı beynəlxalq peşəkar inkişaf proqramlarının məzunudur.
Ailəlidir. 2 övladı var.
Əmək fəaliyyəti
İsa Qasımov əmək fəaliyyətinə 2000-ci ildə Ekologiya və Təbii Sərvətlər Nazirliyinin Xəzərin Ekoloji Problemləri İdarəsində mütəxəssis vəzifəsində başlayıb. 2005-ci ildə Azərbaycan Müəllimlər İnstitutunun Quba filialında fəaliyyətini davam etdirmiş və 2013-cü ilə kimi baş müəllim, dosent, kafedra müdiri, direktor müavini, direktor əvəzi kimi vəzifələrdə çalışmışdır. 2006–2017-ci illərdə Qafqaz Universitetinin Pedoqoji fakültəsində baş müəllim, dosent, 2006–2010-cu illərdə isə həmin universitetin İctimaiyyətlə Əlaqələr Şöbəsinin, 2010–2013-cü illərdə isə Karyera Planlama və Praktika Mərkəzinin müdiri kimi fəaliyyət göstərmişdir. 2013-cü ildə Qafqaz Universiteti Texnoparkının direktoru vəzifəsinə təyin olunmuş və 2017-ci ilə kimi bu vəzifəni tutmuşdur.
2017-ci ilin fevral ayında Bakı Mühəndislik Universiteti Texnoparkının direktoru vəzifəsinə təyin edilib. Daha sonra AMEA Yüksək Texnologiyalar Parkına da dəvət edilmiş və burada şöbə müdiri vəzifəsini icra etmişdir. 2019-cu ildə İsa Qasımov əmək fəaliyyətinə Azərbaycan Respublikası Sahibkarlığın İnkişafı Fondunda davam etmişdir.
Yeni Fikir
O, Yeni Fikir MMC-nin, o cümlədən "Yeni Fikir" startap müsabiqəsi və "Smart Bridge (Texnologiya, Biznes, İnnovasiya)" layihələrinin təsisçisidir. "Yeni Fikir" startap müsabiqəsində 1000-dən çox startap layihəsinin qiymətləndirilməsində iştirak etmiş, o cümlədən 100-ə yaxın startapın ümumi inkişafına, onlardan 40 startapa isə inkubasiya xidmətləri və toxum investisiya dəstəyi də vermişdir. ITV-də yayımlanan Biznes Azərbaycan proqramında aparıcı İlkin Manafovun təsisçi İsa Qasımovla bağlı "Sizin şirkət Azərbaycanda startap mühitinin inkişafı ilə maşğuldur, paralel olaraq Siz startaplara həm də investisiya yatırırsınız" fikrinə İsa Qasımov aşağıdakı kimi cavab vermişdir:
Elmi fəaliyyəti
Climate Campaigners layihəsinin Azərbaycan üzrə elmi koordinatorudur. "İnnovasiya sahibkarlığı və texnoparklar" kitabının, 5 dərs proqramı, 60-a yaxın elmi əsərin müəllifidir.
Oktrua
Oktrua (lat. auctor, frans. octroi — mükafat, təminat) — XIII əsrdə Fransada ortaya çıxan idxal rüsumlarıdır, istehlak malları idxal edərkən şəhər zastavalarından tutulurdu. XIX əsrin sonlarında və XX əsrin əvvəllərində ləğv edildi. XVI–XVIII əsrlərdə inhisar ticarət şirkətlərinin imtiyazları da Oktrua adlanırdı.
Sen-Paul (Reyunyon)
Sen-Paul Fransa  nın dənizaşırı departamenti olan Reyunyon  da ikinci ən böyük kommuna  dır. Bu yaşayış məntəqəsi Reyunyon adasının ucqar qərbində yerləşir.
Palingeneziya
Palingeneziya— alman filosofu Artur Şopenhauerin, insanın heç vaxt ölməməsi, yeni fərdlərdə özünü yenidən göstərməsi haqda nəzəriyyəsidir. Eyni zamanda, Şopenhauer reinkarnasiyanın bəlli bir ruhun köçməsi ilə bağlı əsas müddəalarını rədd edir. Palingeneziya nəzəriyyəsi onun “Dünya iradə və təsəvvür kimi” kitabının ikinci cildində, xüsusən də “Ölüm və onun varlığımızın sarsılmazlığı ilə əlaqəsi” fəslində öz əksini tapmışdır. Palingeneziya insanlar arasındakı məkan sərhədlərini metafizik baxımdan əhəmiyyətli hesab edir, yəni bir insan məkanda iki və ya daha çox yerdə eyni vaxtda mövcud ola bilməz. Palingeneziya termininin özünə ilk dəfə Əhdi-Cədiddə rast gəlinir — παλιγγενεσία — və rus dilinə ya dirilmə, ya da yenidən doğulma kimi tərcümə olunur. Digər tərcümələrdə bu termin Wiedergeburt və regeneratio kimi səslənir.
Ümumi xarakteristikası
Şopenhauer öz essesində iddia edir ki:
Şopenhauer bədən parçalandıqdan sonra fərdi "Mən"in bütün xatirələri ilə birlikdə mövcud olmasının mümkünlüyünü inkar edirdi. Beynin məhvi şəxsiyyətin tamamilə məhv edilməsi deməkdir. Digər tərəfdən, hər bir insanın özünəməxsus iradəsi məhvə məruz qalmır. Bədənin parçalanmasından sonra insanın iradəsi qalır və zaman keçdikcə bu iradə yeni bir intellektual qabıqda mövcud olur. Yeni şəxsiyyət köhnədən tamamilə fərqli görünür.
Şopenhauer metempsixozdan, yəni “bütöv ruhun başqa bir bədənə keçməsindən” danışmaqdan imtina edərək, öz nəzəriyyəsini “palingeneziya” adlandırmağa üstünlük verir, bununla da “fərdin parçalanması və yeni formalaşması”nı başa düşür, üstəlik, yalnız onun iradəsi qalıcı olaraq qalır ki, o da yeni varlıq simasını alaraq yeni intellekt qazanır”.
Əslində, Şopenhauerin “varlığımızın sarsılmazlığı” ideyasında qədim yunan filosofu Parmenidin heçliyin olmaması haqqında ideyaları arasında ardıcıllıq tapmaq olar.
Palingeneziyanın mümkün tənqidlərinə cavab olaraq, Şopenhauer yazır:
Şredingerin fikirləri
Öz fikirlərinin Şopenhauerin fikirləri ilə bağlılığını bəyan edən mütəfəkkirlərdən biri də avstriyalı nəzəriyyəçi fizik, fizika üzrə Nobel mükafatı laureatı (1933) Ervin Şredingerdir. Eyni zamanda, Daniel Kolakın fikrincə, Şredinger Kolakın açıq fərdiyyətçilik adlandırdığı daha radikal fikirlərə sahib idi.
Filosof Merab Mamardaşvili Şredingerin fikirlərini belə izah edir:
Müasir psixologiya
Psixologiyada bir-birinə yaxın olan bir sıra nəzəriyyələr var ki, onlar da Artur Şopenhauerin nəzəriyyəsini özünəməxsus şəkildə tamamlaya bilər. Bunlara qismən Virciniya Satirin sistemli ailə terapiyası ideyaları daxildir. Ölən (yaxud ünsiyyət üçün mümkünsüz) ailə üzvlərinin şəxsiyyətinin hissələrinin canlı ailə üzvlərinin davranışlarında və ya onların bir-biri ilə ünsiyyət formalarında təzahür etdiyi fərziyyəsinə əsaslanan Bert Hellingerin ailə tənzimləməsi metodu da məlumdur. Erik Bern və Klod Ştaynerin transaksiya təhlili də bu cür anlayışlara əsaslanır. Erik Bern hesab edirdi ki, uşağın şəxsiyyətinin strukturunda valideynlərinin ona münasibətdə davranış nümunələrini saxlayan və oxşar sosial şəraitdə, məsələn, öz uşaqları ilə ünsiyyət qurarkən onun tərəfindən təkrarlanan ayrı-ayrı komponentlər var.
IV Antiox (Kommagena çarı)
IV Qay Yuli Antiox Yepifan — Kommagenanın 38–72-ci illərdə hakimiyyətdə olmuş son çarı. Armenia imperiyasıdan asılı halda hökm sürmüşdür. "Yervanduni" epiteti "şöhrətli" deməkdir.
Qüdrət Quliyev
Qüdrət Ramazan oğlu Quliyev — Azərbaycan Respublikası xarici iqtisadi əlaqələr nazirinin birinci müavini və nazir əvəzi, Azərbaycan SSR Ali Sovetinin XII çağırış deputatı.
Həyatı
Qüdrət Quliyev 1955-ci ildə doğulmuşdur. Azərbaycan Dövlət Dillər İnstitutunu və Azərbaycan Dövlət Universitetinin hüquq fakultəsini bitirib.
Siyasi fəaliyyəti
Qüdrət Quliyev 1981–1990-cı illərdə Bakı şəhər Nəsimi rayon partiya komitəsində ideologiya şöbəsinin müdiri işləyib. 1990–1991-ci illərdə Naxçıvan Vilayət partiya komitəsinin katibi vəzifəsində çalışıb.
Qüdrə Quliyev 1995-ci ilin avqust ayının 4-də Azərbaycan Respublikası xarici iqtisadi əlaqələr nazirinin birinci müavini təyin olunmuşdur. Həmin dövrdə nazir təyinatı olmadığı üçün o, həmçinin nazir əvəzi olaraq da işləyirdi. 24 iyun 1997-ci il tarixində Azərbaycan Respublikasının Ticarət Nazirliyi və Azərbaycan Respublikasının Xarici İqtisadi Əlaqələr Nazirliyi ləğv edilərək və bazalarında Azərbaycan Respublikasının Ticarət Nazirliyi yaradıldı.
Parlamentdə
Qüdrət Quliyev Azərbaycan SSR Ali Sovetinin XII çağırışında Naxçıvan MSSR-in 343 nömrəli Culfa seçki dairəsindən deputat seçilmişdir. 5 fevral 1991-ci ildə üzv kimi Azərbaycan SSR Ali Soveti birinci sessiyasının Redaksiya komissiyasının tərkibinə seçilmişdir. 3 iyun 1992-ci il tarixində isə Azərbaycan Respublikası Milli Məclisinin üzvü seçilmişdir. O, Milli Məclisin Xarici İşlər Komissiyasının üzvü seçilmişdir.
Partiya
2020-ci ilin iyun ayında Haqq Ədalət Partiyasına üzv olmuşdur. Daha sonra onlayn səsvermə ilə partiyanın İdarə Heyətinin üzvü və partiya sədrinin müavini seçilmişdir.
5 noyabr 2022-ci il tarixində Haqq Ədalət Partiyasının sədri Əli İnsanov prezident İlham Əliyevin apardığı siyasəti birmənalı dəstəklədiyini açıqlamışdır. Bu açıqlamanın ardınca 7 noyabr 2022-ci il tarixində partiyanın sədr müavinləri İsfəndiyar Vahabzadə, Qüdrət Quliyev və partiya sədrinin müşaviri Nuridə Hidayət partiyadan istefa verdiklərini elan etmişdirlər.
Nyu-York sığınacaq evi
thumb|Nyu-York sığınacaq evinin 1855-ci ilə olan vəziyyətini təsvir edən ağac oyması Nyu-York sığınacaq evi ― ABŞ-da azyaşlı cinayətkarlar üçün açılmış ilk islahedici müəssisə. Müəssisə 1824-cü ildə Nyu-York şəhərinin Manhetten borosunun Baueri küçəsində açılmışdır, 1839-cu ildə yanğın nəticəsində dağılmış və 23-cü küçəyə köçürülmüşdür, 1854-cü ildə isə Rendels adasında yerləşdirilmişdir.
111 illik tarixi ərzində islahedici müəssisə şəxsi mənbələrdən maliyyələşdirilirdi, dövlət qurumlarından ancaq rəhbərlik, nəzarət və əlavə maliyyə alırdı.
1901-ci ildən başlayaraq qadın məhkumlar yeni açılan qadınlar üçün Nyu-York sığınacaq evinə, indiki Takonik islah müəssisəsinə köçürüldü. 1930-cu illərdə yaşca daha kiçik kişi məhkumlar (12 ilə 15 yaş arası) Vorikdə yerləşən yeni dövlət təlim məktəbinə köçürüldü, yaşca daha böyük oğlanlar isə yeni tikilmiş Koksaki dövlət həbsxanasına köçürüldülər. Sığınacaq evi 11 may 1935-ci ildə bağlandı.
Revokasiya
thumb Revikasiya (lat. revocatio - ləğv) - 1. Əvvəllər verilmiş əmrin, sərəncamın ləğv edilməsi; 2. Əvvəllər verilmiş çekdən imtina barədə çekverənin ərizəsi.
Generalissimusların ölkələr üzrə siyahısı
Yaponiya imperiyası
Yaponiyada gereralissimus rütbəsini dövlət başçıları daşımışdır.
Braziliya
Deodoru Fonseka (1827—1892)
Quytul (Germi)
Quytul — İranın Ərdəbil ostanının Germi şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 79 nəfər yaşayır (18 ailə).
Əmək tutumu
Əmək tutumu — məhsul vahidinin istehsalına sərf olunmuş əmək (və ya vaxt) göstəricisi. Məhsulun əmək tutumu əməyin məhsuldarlığını xarakterizə edən iqtisadi göstəricidir və məhsul vahidinə və ya işə sərf edilmiş cəmi iş vaxtı  (adam-saat, norma-saat) ilə ölçülür.
Azərbaycan Milli Məclisinin IV çağırış deputatları
Azərbaycan Milli Məclisin IV çağırış deputatları — 2010-cu il noyabrın 7-də baş tutan seçkilər əsasında formalaşdırıldı.
Milli Məclisin 125 deputatından 71 nəfəri Yeni Azərbaycan Partiyası üzvü idi. IV çağırış Milli Məclisdə Ana Vətən Partiyası və Vətəndaş Həmrəyliyi Partiyası 2 nəfərlə, Azərbaycan Demokratik İslahatlar Partiyası, Azərbaycan Sosial Rifah Partiyası, Böyük Quruluş Partiyası, Bütöv Azərbaycan Xalq Cəbhəsi Partiyası, Ədalət Partiyası, Vətəndaş Birliyi Partiyası və Azərbaycan Ümid Partiyası isə 1 nəfərlə təmsil olundu. 43 nəfər bitərəf idi.
IV çağırış Milli Məclisin sədri Oqtay Əsədov, sədrin birinci müavini Ziyafət Əsgərov, sədrin müavinləri isə Bahar Muradova və Valeh Ələsgərov idi.
Milli Məclisin IV çağırış deputatları sırasında ən yaşlısı 1936-cı il təvəllüdlü Zeynəb Xanlarova, ən gənci isə 1982-ci il təvəllüdlü Ceyhun Osmanlı idi.
The Times of India
The Times of India — 1838-ci ildə yaranan Hindistan qəzeti.
Sonuncu Dalan
Oyun əsasən Azərbaycan Respublikasının paytaxtı Bakı şəhərinə daxil olan İçərişəhərdə cərəyan edir, ancaq bəzi epizodlarda Xəzər dənizi sularına qərq olmuş Bayıl qalası da göstərilir. Oyunun baş qəhrəmanı Fərhad Novruzov adlı gənc bir alimdir. Fərhad öz ana vətəninə – Azərbaycana beynəlxalq bir telekanal üçün sənədli film çəkməyə gəlir. O, burada qədim Zərdüştilik dini ilə əlaqədar qəribə hadisələrə şahid olur.
Oyun tənqidçilər tərəfindən ümumiyətlə müsbət rəylər almışdır. Oyun dərin hekayəsi, əsas geympleyi və maraqlı personajlarına görə təriflənmiş, ancaq zəif səs aktyorluğu və animasiyalarına görə tənqidlənmişdir. Bəzi tənqidçilər oyunu "BioShock Infinite" kimi məşhur oyunlarla müqayisə etmişdilər.
Geympley
Oyunun əhəmiyyətli bir hissəsi birinci şəxsdə keçir, ancaq üçüncü şəxsdə keçən hissələr də var. Oyunun əsas hissəsi Bakı şəhərində, İçərişəhərdə keçir. Oyundakı bəzi yerlər İçərişəhərdəki qarşılığı ilə nöqtəsi-nöqtəsinə eyni hazırlanıb.
Oyunda bir neçə adi düşmənlər, eləcədə bosslar (güclü düşmən) var. Bu personajlar Azərbaycanın milli əfsanələri və folklorundan alınmışdır. Bəzi düşmən personajları məğlub etmək üçün xüsusi yollara üz tutmaq lazımdır.
"The Elder Scrolls V: Skyrim" kimi, bu oyunda da çoxlu kitab var. Bu kitablarda oyundakı əşyalar, personajlar, simvollar və başqa şeylər haqda məqalələr var. Oyunda götürülə bilən, hər tərəfdən baxıla bilən və məlumat alına bilən müxtəlif əşyalar var. Bu əşyalar İçərişəhərin ab-havasına uyğun olaraq hazırlanıb. Baş qəhrəmanın geyindiyi texnoloji eynəklə qala divarları daxilində tapılan və qədim dillərdə yazılan yazıları oxumaq olar.
İstehsal
Oyunun istehsalı 2014-cü ildə başlayıb və 2016-cı ildə satışa çıxarılacağı gözlənilirdi, lakin maddi problemlərə görə oyunun inkişafı iki illiyinə dayandırılmışdı. Gənclər və İdman Nazirliyi layihənin məqsədinin "videooyunları vasitəsilə gənclərin Azərbaycan tarix və mədəniyyəti ilə daha yaxından tanış olması, yeni məlumat və biliklərin əldə edilməsi, gənclərin kompüter texnologiyası sahəsində təşəbbüskarlığının dəstəklənməsi" olduğunu açıqlamışdır. Oyun "Unreal Engine 4" videooyun mühərriki ilə hazırlanmışdır.
"Sonuncu Dalan" oyununun hazırlanması Azərbaycan Prezidenti İlham Əliyevin 15 sentyabr 2017-ci il tarixli Sərəncamı ilə təsdiq olunmuş "Azərbaycan gəncliyi 2017–2021-ci illərdə" Dövlət Proqramının müvafiq yarımbəndini rəhbər tutaraq Gənclər və İdman Nazirliyinin dəstəyi ilə "AzDimension" şirkəti tərəfindən həyata keçirilmişdir.
Elan və buraxılış
2014-cü ildə keçirilən I Azərbaycan Beynəlxalq Müdafiə Sənayəsi Sərgisində (ADEX) iştirak edən "AzDimension" şirkəti öz stendində "Sonuncu Dalan"ın rəsmi afişalarından birini yerləşdirmişdi.
"Sonuncu Dalan"ın demo versiyası 2015-ci ildə "Playfield" adlı videooyun müsabiqəsində 300 videooyun arasında 4-cü yeri tutmuşdur. Oyununun rəsmi treyleri Köln şəhərində keçirilən dünya səviyyəli məşhur "Gamescom 2016" videooyun sərgisində nümayiş etdirilmişdir.
5 aprel 2018-ci il tarixində Bakıda yerləşən "Fairmont Baku" hotelində Gənclər və İdman Nazirliyinin və "AzDimension" şirkətinin birgə təşkilatçılığı ilə "Sonuncu Dalan" videooyununun təqdimat mərasimi keçirilmişdir.
Oyun ilk olaraq 1 may 2018-ci il tarixində satışa çıxarılacaqdı, ancaq bəzi texniki problemlərə görə oyunun buraxılması bir neçə gün gecikdirilmişdir. Oyun mayın 5-də "Steam" virtual mağazasında satışa çıxarılmışdır.
Buraxılışdan əvvəl
5 aprel 2018-ci il tarixində keçirilən təqdimat mərasimində çıxış edən Gənclər və İdman Nazirinin müavini İntiqam Babayev oyunun əhəmiyyətini yüksək qiymətləndirərək "paytaxtımızın təbliği baxımından "Sonuncu Dalan"ın rolu böyükdür. Artıq Gənclər və İdman Nazirliyinin dəstəyi ilə bir neçə kompüter oyunu təqdim olunub. Oyunun yaradıcıları gənclərdən ibarət peşəkar bir komandadır. Sevindirici haldır ki, ölkəmizdə belə kreativ düşüncəli və bacarıqlı gənclər var" deyib. Azərbaycanda milli videooyunları çempionatının təşkil edildiyini diqqətə çatdıran nazir müavini ölkədə bu sahəyə böyük marağın olduğunu, daha əvvəllər Qarabağ mövzusunda oyunların istifadəyə verildiyini və gənclər üçün dövlət tərəfindən lazımi şəraitin yaradıldığını vurğulamışdır.
Nəqliyyat, Rabitə və Yüksək Texnologiyalar Nazirinin müavini Elmir Vəlizadə "Sonuncu Dalan" videooyununun beynəlxalq standartlara tam cavab verdiyini və keyfiyyətli qrafika ilə hazırlandığını bildirib. O, "milli oyunların yaradılması sahəsində artıq ölkəmiz müxtəlif uğurlara imza atıb. Milli oyunlarımız yerli və beynəlxalq sərgilərdə nümayiş olunur və böyük maraq doğurur. Artıq bəzi oyunlarımızın alıcıları da var" demişdir.
İçərişəhər Dövlət Tarix-Memarlıq Qoruğu İdarəsinin rəisi Əsgər Ələkbərov Bakının dünyaya təbliği istiqamətində oyunun əhəmiyyətini yüksək qiymətləndirərək "Bakı hər bir azərbaycanlının ürəyində özünəməxsus yerə malikdir. Paytaxtımız təkcə yerli sakinlərin deyil, həm də əcnəbilərin zövqünü oxşayır. Bütün bu gözəlliklərin, İçərişəhərin tarixinin və arxitekturasının oyunda yer alması əcnəbilər üçün paytaxtımızla tanış olmaq baxımından gözəl imkan yaradır" demişdir.
Buraxılışdan sonra
Rəy toplayıcısı "Metacritic"ə əsasən "Sonuncu Dalan" "ümumiyyətlə yaxşı" rəylər almışdır.
"GameTyrant" işçisi Din Klark oyunu "bəzi xətaları olan əyləncəli bir oyun" adlandırmışdır. O, "Oyunun həm üçüncü, həm də birinci şəxsdən oynanılmasına baxmayaraq, birinci şəxsdən oynanılan hissələr daha maraqlıdır. Oyunun ən əyləncəli hissəsi boss döyüşləridir." deyərək oyunun döyüş sistemini tərifləmişdir. Daha sonra o, "Düşmənlərin süni intellekti çox pis işləyirdi. Oyundakı dialoqlar da çox pis işlənmişdi. Cümlələr birlikdə yaxşı deyildi və söhbətlər heç də təbii görünmürdü. Oyunun pazlları çox sadə idi." deyərək oyuna 6/10 xal vermişdir.
Oyun "Steam" virtual mağazasında yaxşı rəylər almışdır. Bir istifadəçi "oyuna daha yaxşı personaj animasiyaları, dialoq səsləri və əlbəyaxa döyüş sistemi əlavə etmək lazımdır, amma oyun çox əyləncəlidir. Oyunun əsas geympleyi çox yaxşıdır; düşmənlər nə çox gücsüz, nə də ki çox güclüdür; oyunun ab-havası lazımi olanda qorxulu, zəruri olanda isə gözəldir." deyərək oyunu "çox yaxşı bir pis oyun" adlandırmış və 6.8/10 xal vermişdir. "Steam"dəki digər bir istifadəçi "mən bu oyununun doğurudan da yaxşı olmasını istəyirdim, fəqət oyun "Unearthed: The Trail of Ibn-Batuta" oyunundakı problemlərə bənzər xətalara məruz qalır və heç bir oyun "Unearthed"lə müqayisə edilməyə layiq deyil." yazaraq oyunu pisləmişdir.
Stepan Ablasad
Stepan Ablasad — alban əsilli işxan, Muxank knyazı. Babəkə kömək edən Yesai Əbu Musanun dayısı olmuşdur.
Quzlu (Üngüt)
Quzlu — İranın Ərdəbil ostanının Germi şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 99 nəfər yaşayır (22 ailə).
Mirismayıl Əliyev
Mirismayıl Əliyev (tam adı: Əliyev Mirismayıl Mirəli oğlu) — Naxçıvan Muxtar Respublikası Nazirlər Sovetinin sədri.
Siyasi fəaliyyəti
Mirismayıl Əliyev Azərbaycan SSR Ali Sovetinin XII çağırışında xalq deputatı olmuşdur.
Azərbaycan SSR Ali Sovetinin 5 fevral 1991-ci il tarixli, 49—XII nömrəli Qərarı ilə Dövlət idarəetmə sisteminin təkmilləşdirilməsi ilə əlaqədar Azərbaycan Respublikasının Konstitusiyasına (Əsas Qanununa) dəyişikliklər və əlavələr haqqında Qanunun layihəsinin işlənib tamamlanması üzrə 19 nəfərdən ibarət Redaksiya komissiyasının tərkibinə seçilmişdir.
Paliç gölü
Paliç gölü — Serbiyada göl. Subotiça şəhərindən 8 km aralıda yerləşir. Gölün ərazisi 4 km², ən dərin yeri 3,5 m-dir. Dəniz səviyyəsindən 101 m yüksəklikdə yerləşir. Göldə 19 balıq növü var.
Belarus etirazları (2020)
2020-ci il Belarus etirazları — 2020-ci il mayın 20-dən başlayan, avqustun 8-dən isə geniş vüsət alan etirazlar.
Seçim günü
Prezident seçkilərinin ilkin nəticələrinin açıqlanmasından sonra avqustun 9-dan 10-na ötən gecə minlərlə insan mitinqlərə başladı. Mitinqlərin dağıdılması zamanı gözyaşardıcı qazlardan, flash qumbaralardan, rezin güllələrdən istifadə edən polislər və vətəndaşlar arasında toqquşmalar oldu. 2011-ci ildə Çexiyanın Belarusa silah-sursat verilməsinə embarqo qoyulmasına baxmayaq, flash qumbaralarının Çexiya istehsalı olduğu məlum olub. Mitinqlərin nəticəsində 100-dən çox insan xəsərat aldı, onlardan dörd nəfəri reanimasiyaya yerləşdirildi.
Prezidentliyə namizəd Svetlana Tixanovskaya Daxili İşlər Nazirliyini, XTMD nəfərlərini dinc etirazçılara qarşı zorakılığı dayandırmağa çağırdı.
Həmin gün Belarusun Telegram kanallarından vətəndaşların avqustun 10-u saat 19:00-da meydanlara gəlmələri ilə bağlı çağırışlar göndərildi.
10 avqust
Avqustun 10-da etirazlarla bağlı birinci açıqlamanı Aleksandr Lukaşenko verdi. O, Belarusun arçalanmasına icazə verməyəcəyini və etirazçıların "adekvat cavab" alacağını bildirdi. O, etirazçıların şərxoş olduğlarını və onların Birləşmiş Krallıq, Çexiya və Polşa tərəfindən idarə olunduğunu bildirdi.
11 avqust
Belarus ərazisində vətəndaşların internetə çıxa bilməməsi avqustun 11-də də davam etdi.
Səhər saatlarında Svetlana Tixanovskayanın səlahiyyətli nümayəndəsi Olqa Kovalkova, onun DTK tərəfindən Belarus ərazisindən çıxarıldığını bildirdi. Az sonra isə Litvanın xarici işlər naziri Linas Linkyaviçus rəsmi twitter hesabına "Svetlana Tixanovskaya təhlükəsizlikdədir, o hal-hazırda Litvadadır" yazdı.
Bir müddət sonra Svetlana Tixanovskayanın YouTube hesabında video müraciəti yayıldı. Video müraciətdə onun, "Allah heç kəsi mənim kimi seçim qarşısında qoymasın" və "Heç bir həyat hazırda baş verənlərə dəymir, həyatımıza ən vacib uşaqlardır" deməsi, bir gün əvvəl MSK-nın binasında ona təyzirlərin edilməsi və məcburən bu qərarı verməsinə əsas yaratdı.
13 avqust
Minsk şəhərinin müxtəlif yerlərində səhər saatlarından etibarən əllərində ağ və qırmızı qızılgüllər olan qadınlar həmrəylik zəncirləri çəkməyə başlayıblar.
Minsk şəhərində 6 №-li şəhər xəstəxananın tibb işçiləri etiraz aksiyası keçiriblər.
14 avqust
Avqustun 14-də Mogilyov şəhərində saxlanılanların bir hissəsi sərbəst buraxıldı. Sərbəst buraxılanlar Lenin Rayon Polis İdarəsində işgəncələrə məruz qaldığlarını bildirdilər. Onların bədənlərində olan xəsarətlərin fotoları ictimaiyyət arasında rezonansa və hiddətə səbəb oldu.
Həmin gün müəllimlər və təhsil sahəsində çalışanlar Yakub Kolas meydanında toplaşdılar və etirazçılarla həmrəyliyini göstərdilər. MSK-nın inzibati binasınında qarşısında isə bir qrup qızlar qara geyimdə "Səsləri dəfn etdik" aksiyasını keçirdilər.
Avqustun 14-də Minsk metropolitenin işçiləri, "Нафтан" ASC işçiləridə tətil elan etdilər.